Korsfeste kjøttet eller har korsfestet kjøttet

Her er det en vesenforskjell på hva vi skal gjøre kontinuerlig, og hva vi skal anse som gjort. Katolikkene har for eksempel en lidende Jesus på korset, og ikke et nakent kors som oss. Hvorfor? De tror at Jesus idag lider på en måte idag over hver synd vi begår, og vi skuffer og sårer Gud. Det er ikke dette Guds ord sier, når han ikke mer kommer syndene i hu( ikke husker)

Men Åndens frukt er kjærlighet, glede, fred, tålmodighet, vennlighet, godhet, trofasthet,
saktmodighet, selvtukt. Loven er ikke imot slike.
Og de som tilhører Kristus, har korsfestet kjøttet med dets lidenskaper og lyster.
Hvis vi lever i Ånden, så la oss også vandre i Ånden!

Her viser disse versene oss at vi har allerede korsfestet kjøttet om vi er født pånytt. Dette vil si at sannheten om at vi nå er nye skapninger og vandrer i Ånden er sant. Vi må holde Guds ord for sant, om vi skal bli forandret. 

Når noen kristne bruker dette utrykket «korsfeste kjøttet», forteller de oss altså at de ikke anser Guds fullført verk som fullført. De sliter fortsatt med å korsfeste kjøttet, fordi de ikke forstår at kjøttet er dødt. Dette betyr selvsagt ikke at vi flyter rundt i Ånden, og aldri gjør kjødelige ting. Men det betyr at vår identitet nå er at vi er nye skapninger i Jesus Kristus, og vi lever i troen på Guds sønn og hans fullkomne verk. Han er den som har istandsatt oss til all god gjerning. Det er ikke av dere selv sier ordet, det er Guds verk i oss.

Ef 2.8- For av nåde er dere frelst, ved troen, og det er ikke av dere selv, det er Guds gave,
ikke av gjerninger, for at ikke noen skulle rose seg.
For vi er Hans verk, skapt i Kristus Jesus til gode gjerninger, som Gud har gjort ferdige på forhånd, for at vi skulle vandre i dem.

Så la oss alle anse frelsesverket Jesus gjorde som fullført, og ikke drive i egen kraft å korsfeste kjøttet. Be heller andre om unnskyldning om du driver med kjøttslige ting. Omvend deg fra din gamle natur, og se nå hvem du har blitt. Se deg i speilet, og dra ut bjelken i ditt øye, så du kan se klart hva Gud sier om deg. Halleluja.

Amen